Dermophis donaldtrumpi
Dermophis donaldtrumpi est proposita caecilianorum species nova, amphibium familiae Dermophiidarum, ex Donaldo Trump nomen habitura. Quae autem species, primum in Panama reperta, non iam ratione comprobatur, neque vero binomen rite publicatum est.

Descriptio
Dermophis donaldtrumpi est 10 centimetra fere longa, caeca, nitida, limosa, lubrica, magno vermi similis, animal defodiens, vitam paene omnino subterraneam agens. Eius oculi lumen obscuritatemque tantum detegere possunt, ut binis tentaculis prope os utatur ad praedam reperiendam; praeterea ei est addita cutis lamina quam fetura resecare et edere potest.

Secundum Rainforest Trust, amphibia sicut Dermophis donaldtrumpi effectibus calefactionis globalis magnopere obnoxia sunt, atque ergo in periculum exstinctionis venerunt.

De nomine
Ius huius speciei aliarumque specierum plantarum animaliumque nominandarum, auctione a Rainforest Trust venditum, pretio $25,000 ab EnviroBuild mense Decembri empta est, a societate materierum constructionis quae sustineri possunt. Pecunia in venditione iurum huius et undecim ceterarum specierum novarum nominandarum expedita conservationem habitationum harum specierum adiuvabit.

Aidan Bell, possessor societatis EnviroBuild, speciem e Donaldo Trump appellavit ad rationes Trumpianas de mutatione climatis patefaciendas atque ad periculum exstinctionis specierum in mentem imprimendum. Ait, "Id est nomen perfectum. Caecilianus e Latino caecus deducitur, Anglice 'blind' indicans, sententiam commodam quam Praeses Trump mutationi climatis constanter significavit perfecte adaequans." Bell asseruit huius speciei facultatem luminis obscuritatisque tantum videndae consimilem esse usitatis capacitatis Trumpianae, quae mundum solum nigrum et album videre potest.

Neopalpa donaldtrumpi
Tetragramma donaldtrumpi

Notae

Bibliographia
Antram, Alex. 2018. Species Legacy Auction is a Resounding Win for Wildlife Conservation. Rainforest Trust, 18 Decembris.
Bach, Natasha. 2018. Trump's Latest Namesake: a Blind Amphibian at Buries its Head i Sand. Fortune, 19 Dcembris.
Bell, Aidan. 2018. EnviroBuild name an amphibian in honour of Donald Trump's commitment to environmental issues. EnviroBuild, 18 Decembris.
Carrington, Damian. 2018. Blind creature that buries head in sand named after Donald Trump. The Guardian, 18 Decembris 2018.
Daughtery, Owen. 2018. Blind amphibian that buries head in sand named after Trump. The Hill, 18 Decembris
Robertson, Michelle. 2018. Blind, worm-like amphibian named after Donald Trump. SFGate, 18 Decembris.
Shannon, Joe. 2018.  Business mocks Donald Trump by naming a 'blind,' wormlike animal after him. USA Today, 18 Decembris.
Stanley-Becker, Isaac. 2018. A blind, wormlike amphibian that burrows underground has been named after Donald Trump. Washington Post, 19. Decembris.

Nexus externi
Guy, Jack.2018. Blind, burrowing amphibian named after Donald Trump. CNN, 19 Decembris.

Dermophis
Fauna Panamae
Donaldus Trump